पाएं अपने शहर की ताज़ा ख़बरें और फ्री ई-पेपरडाउनलोड करें
अंबाला में सोमवार एक सड़क हादसे में पिता-पुत्र की मौत हो जाने का मामला सामने आया है। पंचकूला के रहने वाले ये लोग किसी काम से उत्तर प्रदेश के सहारनपुर गए थे और वहां से लौटते वक्त मुलाना में हादसे का शिकार हो गए। बाइक पर सवार इन दोनों को एक ट्रक ने ने कुचल दिया। बताया जा रहा है कि यह ट्रक रेहड़ी से टकराई एक स्कॉर्पियो जीप को बचाने की कोशिश में अनियंत्रित हुआ था। सूचना के बाद पुलिस ने मौके का मुआयना करके आगे की जांच शुरू कर दी है।
हादसा रविवार देर शाम का है और इसमें मारे गए दो लोगों की पहचान पंचकूला के गांव बागवाला के रहने वाले 65 ईश्वर और उसके 32 वर्षीय बेटे मामचंद के रूप में हुई है। जानकारी के अनुसार यमुनानगर के नंबर की एक स्कॉर्पियो गाड़ी तेज रफ्तार से अंबाला की ओर से जा रही थी। मुलाना में पुरानी अनाज मंडी मोड़ पर एक ट्रक को क्रॉस करने के चक्कर में यह दूसरी लेन पर जा रही एक रेहड़ी से टकरा गई। गाड़ी में दो युवक सवार थे। इसी स्कार्पियो को बचाने के चक्कर में एक ट्रक अनियंत्रित हो गया और उसकी चपेट में बाइक सवार दो लोग आ गए।
हादसा इतना भयंकर था कि बाइक सवार बुरी तरह से घायल हो गए, जबकि बाइक बुरी तरह से क्षतिग्रस्त हो गई। मौके पर राहगीर इकठ्ठा हो गए, जबकि घायलों को मुलाना मेडिकल कालेज अस्पताल लाया गया। यहां पर दोनों को मृत घोषित कर दिया गया। पता चला है कि हादसे के शिकार हुए ईश्वर अपने बेटे मामचंद की उत्तर प्रदेश सहारनपुर के गांव बलवाखेड़ी गए थे और रविवार को वापस लौट रहे थे। पुलिस ने मृतकों के परिजनों को सूचित कर आगामी कार्रवाई शुरू कर दी है। पुलिस ने इस मामले में आगे की कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn